

**"Халықтың шұғыл және жоспарлы стоматологиялық көмек алуға жататын жекелеген санаттарының тізбесін бекіту туралы"**

Қазақстан Республикасы Денсаулық сақтау министрінің 2020 жылғы 21 қыркүйектегі № ҚР ДСМ-106/2020 бұйрығы. Қазақстан Республикасының Әділет министрлігінде 2020 жылғы 24 қыркүйекте № 21254 болып тіркелді

      "Халық денсаулығы және денсаулық сақтау жүйесі туралы" Қазақстан Республикасының 2020 жылғы 7 шілдедегі Кодексінің 200-бабы 1-тармағының 1) тармақшасына сәйкес БҰЙЫРАМЫН:

      1. Осы бұйрыққа қосымшаға сәйкес халықтың шұғыл және жоспарлы стоматологиялық көмек алуға жататын жекелеген санаттарының тізбесі бекітілсін.

      2. Қазақстан Республикасы Денсаулық сақтау министрлігінің Міндетті әлеуметтік медициналық сақтандыруды үйлестіру департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Денсаулық сақтау министрлігінің интернет-ресурсына орналастыруды;

      3) осы бұйрықты Қазақстан Республикасы Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Денсаулық сақтау министрлігінің Заң департаментіне осы тармақтың 1) және2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау Қазақстан Республикасының Денсаулық сақтау Бірінші Вице-министрі М.Е. Шорановқа жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |  |
| --- | --- | --- |
| *Қазақстан Республикасы* *Денсаулық сақтау министрі* | | *А. Цой* |
|  | Қазақстан Республикасы Денсаулық сақтау министрінің 2020 жылғы 21 қыркүйегі № ҚР ДСМ-106/2020 бұйрығына  қосымша | | |

**Халықтың шұғыл және жоспарлы стоматологиялық көмек алуға жататын жекелеген санаттарының тізбесі**

|  |  |
| --- | --- |
| № | Шұғыл стоматологиялық көмек алуға жататын халықтың санаттары |
| 1. | 18 жасқа дейінгі балалар |
| 2. | Жүкті әйелдер |
| 3. | Ұлы Отан соғысының ардагерлері |
| 4. | 1, 2, 3-топтағы мүгедектер |
| 5. | "Алтын алқа", "Күміс алқа" алқаларымен наградталған көпбалалы аналар |
| 6. | Атаулы әлеуметтік көмекті алушылар |
| 7. | Жасы бойынша зейнеткерлер |
| 8. | Инфекциялық, әлеуметтік мәні бар аурулармен және айналасындағылар үшін қауіп төндіретін аурулармен ауыратын науқастар |
| 9 | Мүгедек балаға күтім жасауды жүзеге асыратын жұмыс істемейтін адамдар |
| 10 | Бала кезінен бірінші топтағы мүгедекке күтім жасауды жүзеге асыратын жұмыс істемейтін адамдар |
| Жоспарлы стоматологиялық көмек алуға жататын халықтың санаттары | |
| 1. | 18 жасқа дейінгі балалар |
| 2. | Жүкті әйелдер |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК